ફાલ્ગુની અને તેના આયોજક મંગલ એન્ટરટેઇનમેન્ટ પ્રાઇવેટ લિમિટેડે શું કામ ઘાટકોપર આવાની ફરજ પડી એ વિશે નવરાત્રિ સાથે જોડાયેલી એક વ્યક્તિએ ‘મિડ-ડે’ને કહ્યું હતું કે ‘આમ તો ફાલ્ગુનીને સાઇન કરી એ જ વખતે આયોજકે ગોરેગામ સ્ર્પોટ્સ ક્લબ સાથે ગ્રાઉન્ડ માટે મૌખિક વાતચીત કરી લીધી હતી, પણ પાછળથી અમુક કારણોસર બન્ને પક્ષે મગજમારી થઈ હતી અને મંગલ એન્ટરટેઇનમેન્ટ પ્રાઇવેટ લિમિટેડે મતભેદો દૂર કરવા સહિત વેસ્ટર્ન સબર્બ્સમાં નવરાત્રિ કરવી શક્ય છે કે નહીં એની પૂરતી કોશિશ કરી હતી, પણ કોઈ મેળ ન ખાતાં અને નવરાત્રિને હવે માંડ બાવીસેક દિવસ બાકી રહ્યા હોવાથી ઘાટકોપરમાં સોમૈયા ગ્રાઉન્ડ પર પસંદગીનો કળશ ઢોળવાની ફરજ પડી છે.